b'\n_START_ARTICLE_\nMurcia\n_START_SECTION_\nGeografija\n_START_PARAGRAPH_\nMurcia se nahaja v bli\xc5\xbeini centra nizko le\xc5\xbee\xc4\x8dih plodnih ravnic, znanih kot huerta (sadovnjak ali vinograd) Murcia. Reka Segura in njen desni pritok Guadalent\xc3\xadn, te\xc4\x8deta skozi obmo\xc4\x8dje. Mesto le\xc5\xbei na nadmorski vi\xc5\xa1ini 43 metrov in obsega okoli 882 kvadratnih kilometrov._NEWLINE_Najbolj znana in najbolj dominantna podoba krajine je sadovnjak. Poleg intenzivnih in urbanih obmo\xc4\x8dij (Alfonso X., Gran Via, Jaime I, in drugi), velika prostranstva na obmo\xc4\x8dju ob\xc4\x8dine sestavljajo razli\xc4\x8dne pokrajine: badland (suh teren z mehkimi sedimentnimi z glino bogatimi kamninami temeljito erodirana od vetra in vode, za katera so zna\xc4\x8dilna strma pobo\xc4\x8dja z minimalno vegetacijo), nasadi Carrasco borovcev v priobalnih gorskih verigah in proti jugu, ter pol-stepska obmo\xc4\x8dja._NEWLINE_Velik regionalni park, Parque Regional de Carrascoy y el Valle, le\xc5\xbei tik ju\xc5\xbeno od mesta.\n_START_SECTION_\nReka Segura\n_START_PARAGRAPH_\nReka Segura pre\xc4\x8dka aluvialno ravnino (Vega Media del Segura), del sredozemskega pluvialnega sistema. Mesto pre\xc4\x8dka od zahoda proti vzhodu. Njen pretok je ve\xc4\x8dinoma majhen, a je reka znana po ob\xc4\x8dasnih poplavah, kot so bile tiste, ki so poplavile mesto v letih 1946, 1948, 1973 ali 1989. Segura je priznana kot ena najbolj onesna\xc5\xbeenih rek v Evropi.\n_START_SECTION_\nGorski svet\n_START_PARAGRAPH_\nDolina reke Segura je obdana z dvema gorskima verigama, hribi Guadalupe, Espinardo, Cabezo de Torres, Esparragal in Monteagudo na severu in Cordillera Sur na jugu. Ob\xc4\x8dina sama je razdeljena na ju\xc5\xbena in severna obmo\xc4\x8dja, z vrsto gora omenjenih kot Cordillera Sur (Carrascoy, El Puerto, Villares, Columbares, Altaona in Escalona). Obmo\xc4\x8dji sta znani kot podro\xc4\x8dje "Murcia" (na jugu Cordillere Sur) in "Sadovnjak Murcia" (dolina Segura na severu Cordillere Sur). Blizu sredi\xc5\xa1\xc4\x8da ravnice je strm hrib Monteagudo, ki dramati\xc4\x8dno \xc5\xa1trli iz okolice.\n_START_SECTION_\nOkro\xc5\xbeja\n_START_PARAGRAPH_\n881,86 kvadratnih kilometrov ozemlja ob\xc4\x8dine Murcia je sestavljeno iz 54 pedan\xc3\xadas (primestnih okro\xc5\xbeij) in 28 barrios (mestnih okro\xc5\xbeij). Glavni mestni del obsega 12,86 kvadratnih kilometrov. Zgodovinsko sredi\xc5\xa1\xc4\x8de mesta pa le\xc5\xbei pribli\xc5\xbeno 3 kvadratne kilometre iz urbaniziranega poslovnega dela Murcie.\n_START_SECTION_\nPodnebje\n_START_PARAGRAPH_\nMurcia ima vro\xc4\x8de subtropsko polsu\xc5\xa1no podnebje (K\xc3\xb6ppen BSH) s sredozemskimi (CSA) vplivi. Na ra\xc4\x8dun bli\xc5\xbeine Sredozemskega morja ima blage zime in vro\xc4\x8de poletje._NEWLINE_Ima povpre\xc4\x8dno ve\xc4\x8d kot 300 son\xc4\x8dnih dni na leto. Ob\xc4\x8dasno ima obilno de\xc5\xbeevje, ko v nekaj dneh pade letna koli\xc4\x8dina padavin._NEWLINE_V najhladnej\xc5\xa1i mesec je januar s povpre\xc4\x8dno temperaturo 16 \xc2\xb0C  podnevi in 4 \xc2\xb0C pono\xc4\x8di. V najtoplej\xc5\xa1em mesecu avgustu sega razpon od 33 \xc2\xb0C  \xc4\x8dez dan do 20 \xc2\xb0C  pono\xc4\x8di. Temperature skoraj vedno dose\xc5\xbeejo ali prese\xc5\xbeejo 40 \xc2\xb0C vsaj nekaj dni na leto. Murcia ima temperaturne rekorde blizu tistih za Ju\xc5\xbeno Evropo odkar vodi zanesljivo vremensko evidenco (od leta 1950).\n_START_SECTION_\nZgodovina\n_START_PARAGRAPH_\nSplo\xc5\xa1no prepri\xc4\x8danje je, da ime Murcia izvira iz latinske besede Myrtea ali Murtea, kar pomeni zemlji\xc5\xa1\xc4\x8de mirte (rastlina raste po vsem obmo\xc4\x8dju), \xc4\x8deprav je to lahko tudi izpeljava besede Murtia, kar bi pomenilo vas Murtius (rimljansko ime). Druge raziskave ka\xc5\xbeejo, da je lahko izvor imena v latinskem Murtae (murva), ki pokriva krajino \xc5\xbee ve\xc4\x8d stoletij. Latinsko ime se je s\xc4\x8dasoma spremenilo v arabsko Mursiya in to v Murcia._NEWLINE_Mesto je bilo na sedanji lokaciji ustanovljeno z imenom Madinat Mursiyah (mesto Murcia)  leta 825. Ustanovil ga je Abd Al Rahman II., ki je bil takrat emir C\xc3\xb3rdobe. Muslimanski na\xc4\x8drtovalci so z izkori\xc5\xa1\xc4\x8danjem toka reke Segura, ustvarili kompleksno mre\xc5\xbeo namakalnih kanalov, ki so mestu omogo\xc4\x8dili kmetijski razvoj. V 12. stoletju je popotnik in pisec Mohamed al-Idrisi opisal mesto Murcia kot naseljeno in mo\xc4\x8dno utrjeno. Po padcu kalifata C\xc3\xb3rdoba leta 1031, je Murcia dobila razli\xc4\x8dne gospodarje, ki so sedeli v Almer\xc3\xadi, Toledu in Sevilji. Po padcu Almoravidskega imperija, je Mohamed Ibn Mardanis ustanovil Murcio kot glavno mesto neodvisnega kraljestva. V tem \xc4\x8dasu je bila Murcia zelo uspe\xc5\xa1no mesto, ki je slovelo po svoji keramiki, ki so jo izva\xc5\xbeali v italijanska mesta, kot tudi svili in papirju, kot prvi v Evropi. Kovanci iz Murcie so veljali kot model po vsej celini. Mistik Ibn Arabi (1165-1240) in pesnik Ibn al-Jinan (1214) sta bila rojena v tem obdobju v Murcii._NEWLINE_Leta 1172 je bila Murcia okupirana od severnoafri\xc5\xa1kih Almohadov, zadnjega muslimanskega imperija ju\xc5\xbeno od \xc5\xa0panije in ko so sile kr\xc5\xa1\xc4\x8danske rekonkviste dobile premo\xc4\x8d, je bilo od 1223 do 1243 glavno mesto majhnega muslimanskega emirata. Po pogodbi od Alcaraza leta 1243, je kr\xc5\xa1\xc4\x8danski kralj Ferdinand III. Kastiljski naredil iz Murcie protektorat, dobil dostop do sredozemskega morja, medtem ko je bil za\xc5\xa1\xc4\x8diten proti Granadi in Aragonu. Kr\xc5\xa1\xc4\x8danski prebivalci mesta so postali ve\xc4\x8dinski kot priseljenci. Priseljevanje so spodbujali s ciljem vzpostavitve zveste kr\xc5\xa1\xc4\x8danske baze. Ti ukrepi so privedli do upora muslimanskega prebivalstva leta 1264, ki ga je zatrl Jakob I. Aragonski leta 1266, z njim pa so pri\xc5\xa1li tudi Aragonci in Katalonci._NEWLINE_Po tem, v \xc4\x8dasu vladavine Alfonza X. Kastiljskega, je bila Murcia eno od njegovih glavnih mesti, skupaj s Toledom in Seviljo._NEWLINE_Murcianska dvojnost: Katalonsko prebivalstvo na ozemlju Kastilje, prinese naknadno osvojitev mesta leta 1296 z Jakobom II. Aragonskim. Leta 1304 je bila Murcia kon\xc4\x8dno vklju\xc4\x8dena v Kastiljo, v skladu s Pogodbo iz Torrellasa._NEWLINE_Blaginja Murcie se je zmanj\xc5\xa1ala z izgubo trgovine z oceanskimi potmi in od vojnami med kristjani in Otomanskim cesarstvom. Kriza je nastala v 14. stoletju, zaradi svoje mejne lokacije s sosednjim muslimanskim kraljestvom Granada, po osvojitvi leta 1492 je ponovno do\xc5\xbeivela vzpon. V 18. stoletju je v veliki meri izkoristila razcvet z industrijo svile. Ve\xc4\x8dina znamenitosti mesta kot so cerkve, spomeniki in stara arhitektura je iz tega obdobja. V tem stoletju je Murcia \xc5\xbeivela pomembno vlogo pri zmagi Bourbonov v vojni za \xc5\xa1pansko nasledstvo, zahvaljujo\xc4\x8d kardinalu Belluga. Leta 1810 so Murcio izropali Napoleonovi vojaki. V letu 1829 je utrpela velik potres. Po takratnih ocenah je v vsej pokrajini umrlo 6000 ljudi zaradi posledic katastrofe. Sledili sta kuga in kolera._NEWLINE_Obmo\xc4\x8dje mesta in okolice so doletele hude poplave leta 1651, 1879 in 1907, \xc4\x8deprav je gradnja protipoplavnih nasipov, da bi prepre\xc4\x8dili ponavljajo\xc4\x8de poplave iz rekr Segura, pomagala. Sedaj po vrhu nasipov poteka priljubljena pe\xc5\xa1pot imenovana Malecon._NEWLINE_Murcia je od leta 1833 tudi glavno mesto province Murcia,ki jo je ustanovila centralna vlada leta 1982 in glavno mesto avtonomne skupnosti (ki vklju\xc4\x8duje samo mesto in provinco). Od takrat je postala sedma najbolj naseljena ob\xc4\x8dina v \xc5\xa0paniji in uspe\xc5\xa1no mesto._NEWLINE_11. maja 2011 je mesto Lorca in okolico prizadel potres magnitude 5,3. Vsaj 4 ljudje umrli zaradi potresa, so poro\xc4\x8dali.\n_START_SECTION_\nDemografija\n_START_PARAGRAPH_\nMurcia ima 433.850 prebivalcev (INE 2008) in je sedma najve\xc4\x8dja \xc5\xa1panska ob\xc4\x8din. Po pripojitvi ob\xc4\x8din Alcantarilla, Alguazas, Beniel, Molina de Segura, Santomera in Las Torres de Cotillas, ima metropolitansko obmo\xc4\x8dje 564.036 prebivalcev in je dvanajsto najbolj naseljeno metropolitansko obmo\xc4\x8dje v \xc5\xa0paniji. Kljub temu pa je zaradi velikega ozemlja gostota prebivalstva le 472 preb. / km\xc2\xb2, kar je ne uvr\xc5\xa1\xc4\x8da med najvi\xc5\xa1ja mesta._NEWLINE_Po uradnih podatkih prebivalstva INE, 10% prebivalcev ob\xc4\x8dine pripada tujim dr\xc5\xbeavljanom (podatek 2005)._NEWLINE_Ve\xc4\x8dina prebivalstva se je opredelila kot kristjani, imajo pa tudi veliko muslimansko skupnost, nara\xc5\xa1\xc4\x8da pa tudi judovska skupnost.\n_START_SECTION_\nGospodarstvo\n_START_PARAGRAPH_\nMurcia  jeprete\xc5\xbeno center kmetijstva in turizma. Zagotovo je, da bi na\xc5\xa1li paradi\xc5\xbenik in solato, \xc5\xa1e posebej pa limone in pomaran\xc4\x8de iz Murcie v evropskih supermarketih. Murcia je velik proizvajalec vina s pribli\xc5\xbeno 100.000 ha vinogradov. Ve\xc4\x8dina vinogradov se nahaja v Ricote in Jumilli. Jumilla je planota, kjer so vinogradi obdani z gorami._NEWLINE_Murcia ima nekaj industrije, v letu 2000 pa se je gospodarstvo v regiji obrnilo proti \xc2\xbbstanovanjskemu turizmu\xc2\xab, saj imajo ljudje iz severnih evropskih dr\xc5\xbeav tukaj drugi dom. Evropejci in Ameri\xc4\x8dani se lahko u\xc4\x8dijo \xc5\xa1pan\xc5\xa1\xc4\x8dine v akademijah v sredi\xc5\xa1\xc4\x8du mesta._NEWLINE_Gospodarstvo Murcie obsega sejme in kongrese, muzeje, gledali\xc5\xa1\xc4\x8da, kino, glasbo, akvarije, bikoborbe, restavracije, hotele, kampe, \xc5\xa1port, tuje \xc5\xa1tudente in turizem.\n_START_SECTION_\nTransport\n_START_PARAGRAPH_\nMurcia-San Javier Airport (MJV) letali\xc5\xa1\xc4\x8de se nahaja na robu Mar Menor v bli\xc5\xbeini mesta San Javier, 45 km jugovzhodno od Murcie. Na voljo je tudi letali\xc5\xa1\xc4\x8de v sosednjem mestu Alicante 70 km od Murcie. Poleg tega je v razvoju novo letali\xc5\xa1\xc4\x8de, ki se nahaja v mestu Corvera oddaljeno 23 km._NEWLINE_Avtobusni prevoz, ki ga upravlja LatBus, deluje kot medkrajevna storitev. V mestnem prometu je na voljo ve\xc4\x8d upravljavcev avtobusnih prevozov._NEWLINE_Tramvaji upravlja Tranvimur. Od leta 2007 je bilo na voljo 2 km proge. Od leta 2011 imajo eno linijo, ki povezuje center mesta (Plaza Circular) z Univerzitetnim kampusom in nogometnim stadionom._NEWLINE_\xc5\xbdelezni\xc5\xa1ke povezave so na voljo z RENFE. Murcia ima \xc5\xbeelezni\xc5\xa1ko postajo imenovano Murcia del Carmen, ki se nahaja v soseski z istim imenom. Ve\xc4\x8d medkrajevnih linij jo povezuje z Madridom, skozi Albacete, kot tudi z Valencijo in Katalonijo do Montpelliera v Franciji. Murcia je tudi sredi\xc5\xa1\xc4\x8de lokalnega omre\xc5\xbeja.'